Муниципальное автономное дошкольное образовательное учреждение города Набережные Челны «Детский сад комбинированного вида №23 «Светлячок» (МАДОУ «Детский сад №23 «Светлячок»).

 Сценарий ко дню 8 Марта **«Подарок маме»**

 (на татарском языке)

 Подготовила воспитатель

 высш. квалиф. категории

 Шарипова Расима

 Саетмухаметовна.

 г. Набережные Челны.

 2013г.

 **Әниемә бүләк.**

 Кулларына чәчәкләр тотып, музыка астында балалар залга үтәләр, ярымтүгәрәккә басалар.

 А.б. Хәерле көн, безнең иң кадерле кунакларыбыз- әниләр, әби- ләр, бакчабызның барлык хезмәткәрләре!

 Сезне барыгызны да бәйрәм белән котлыйбыз.Һәрвакыт шат, сәламәт, бәхетле булыгыз. Балаларыгызның бүгенге чыгышы сез- гә бәйрәм бүләге булсын.

 А.б. Март аенда, кар өстендә

 Кояш нурлар уйната. -Яз килә, каршы алыгыз,- Дигән хәбәр тарата.

 “Килде яз” җыры (Ә.Ерикәй сүзләре, С.Сәйдәшев көе).

 1 б. Без беләбез, җылы язның

 Иң беренче бәйрәме-

 Әниләр, әби- апалар,

 Хатын- кызлар бәйрәме.

 2б. Кояш көлә, мин елмаям

 8 нче Март бүген

 Бүген әниләр бәйрәме,

 Шуңа күңелем шат минем.

 3б. Син, әнием, минем өчен

 Бу дөньяда бер генә

 Елмайганда йөзләреңнән

 Бар өйгә нур бөркелә.

 4б. Без сине бик яратабыз,

 Бәйрәм белән котлыйбыз.

 Бүләк итеп үзеңә

 Бер матур җыр җырладык.

 Җыр “Без матур җыр җырладык”(Р.Гыйләҗева сүзләре, Р.Рөстәмов көе).

 5б. Аяклар тими идәнгә

 Дәртләнеп биегәндә.

 Йөрәкләр җырлый берләшеп,

 Парлашып биик, әйдә.

 Балалар утыралар.Әби керә.

 Әби. И-и, кызым бик озаклады, кунакка киләсе иде. Бигрәк акыллы,бигрәк ягымлы инде үзе. Менә бүген дә: “Әби хәлеңне белергә киләм,”- дигән иде. Үзе юк та юк. Озакламый кич тә җитәр, ә төнлә урманда бүреләр бик күп йөри. Адашмадымы икән, балакаем?

 И-и, мин кайда килеп эләктем соң әле? Сез кемнәр буласыз?

 А.б. Бу балалар бакчасы, әбекәй. Бүген балалар үзләренең әниләрен, әбиләрен бәйрәм белән котлыйлар. Әйдә ,әби, бездә генә кал. Безнең дә балалар бик акыллылар, яхшылар. Оныгың да килеп җитәр.

 Әби. Ярый алайса, оныгымны сезнең яныгызда көтеп карыйм әле. Бәлки балалар тавышын ишетеп бире килер. (Кычкырып карый). Кызым, Кызыл Калфагым!

 Ул да, мөгаен, әнисен бәйрәм белән котлый торгандыр, шуңа соңара торгандыр. (Утыра, кәрҗиненнән энәләрен, йомгакларын ала). Минем күршем бар. Аның исеме- Шукбай. Менә Шукбайның туган көненә башлык бәйли башлаган идем. Матурмы, балалар? Шукбай үзе кечкенә булса да, купшы киенергә ярата. Тагын нинди төсләр өстим икән? (Кәрҗинен ачып җепләрен караганда, йомгаклары идәнгә тарала.

 А.б Әйдәгез, балалар, әбигә йомгакларын җыярга булышыйк әле. Уен ”Йомгак җыю”.

 6б. “Әбием килгән” Ф.Зыятдинова сүзләре.

 Өйгә кайтсам, өй балкыган-

 Өйгә нур иңгән!

 Ерак җирне якын итеп

 Әбием килгән!

 Үзен ничек сагынганны

 Белгән ул, белгән!

 “Күрим әле улымны!”- дип,

 Әбием килгән.

 7б. “Әбием” Ә.Синыгул сүзләре.

 Яратам әбиемне,

 Сөйли ул көлә-көлә.

 Укыганын да күрмим,

 Миннән күберәк белә Җыр “Әбием-дәү әнием” (Р.Гыйләҗева көе һәм сүзләре)

 Әби. Бик озак утырдым бугай.Оныгым мине эзли торгандыр инде. Бәлки юлда очрашырбыз (китә).

 (Кызыл Калфак күренә).

 К.К. Эх,ничек рәхәт урманда! Кошлар сайрый!(җырлый). Бүген әнием белән тәмле сумсалар пешереп бераз соңардым да. Әбием көтә- көтә зарыгып та беткәндер инде. Нинди тәмле сумсалар! Мин кечкенә шул, башка әйберләр бүләк итә алмыйм.

 Ой,нинди матур алан. Нинди матур чәчәкләр. Менә чәчәкләрне җыеп әбиемә бүләк итим әле. (Кояшка карап). Кояш,кояш, баемыйча тор инде. Караңгыда мин куркам.”Төнлә урманда бүреләр йөри”,- ди әбием.

 (Җырлый-җырлый бүре баласы чыга).

 Бүре. Әбием бик картайгандыр инде. Бәйрәм көнне мине дә көтә торгандыр. (Кызыл Калфакны күрә). Ә син кем? Мин урманда мондый җәнлекне күргәнем юк. Яшь бит әле мин, шуңа белмимдер. Аю белән дә очрашканым бар инде. Әллә син төлкеме? Юк, төлкенең туны җирән,койрыгы да озын. Йөргәндә койрыгы белән җирне себереп бара. Ә синең бөтенләй койрыгың юк. Тиен белән мин яследән үк дус, керпе белән танышырга теләгән идем, борынымны тырмады. Минем уйныйсым гына килгән иде бит. Ә син нинди җәнлек соң?

 К.К. Мин җәнлек түгел, мин кыз кеше. Минем исемем-Кызыл Калфак. Ә син чынлап та яхшы бүреме? Кечкенә кызларны аша- мыйсыңмы? Миңа әбием бүреләр белән сөйләшмәскә куша.

 Бүре. Синең дә әбиең бармы? Минем дә әбием бар. Мин аңа кунакка барам, бүләк илтәм. Тиен миңа чикләвекләр бирде, Керпе гөмбәләр җибәрде. Ә Карга- табиб әбиемә дару үләннәре бирде. Әбием бик карт, аяклары авырта. Дәваларга кирәк. Ә син кая барасың?

 К.К. Мин дә әбиемне бәйрәм белән котларга ашыгам. Менә бу юл буйлап барырга кирәк. Аның өе шунда. Синең әбиең кайда яши?

 Бүре. Минем әбием куе урманда яши. Әбием минем бик әйбәт. Мин дә аны бик яратам.

 К.К. Бу кызыл калфагымны миңа әбием текте, шуңа күрә мине хәзер Кызыл Калфак дип йөртәләр. Минем әбием матур итеп бәйли дә белә. Мин әбиемә синең әбиең өчен җылы оекбашлар бәйләргә кушармын, яме бүре. Аның аяклары авыртмас.

 Бүре.( Иснәнә.) Каян килә ул шундый тәмле ис?

 К.К. Без әнием белән тәмле сумсалар пешердек, чүлмәктә май да бар.

 Бүре. Беркайчан да шундый тәмле сумсалар ашаганым юк минем.

 К.К. Әйдә әбиемә кунакка барыйк. Ул безне сыйлар.

 Бүре. Аннары минем әбигә кунакка барырбыз, яме. Әбием чикләвекләр, гөмбәләр белән кунак итәр. Әйдә без дуслар булыйк.

 К.К. Кунакка тиенне, керпене дә чакырырга кирәк. Алар да сыйлансыннар.

 (Әби чыга).

 Әби. Менә син кайда икәнсең оныгым, Кызыл Калфагым. Мин синең өчен борчылып беттем.

 К.К. Исәнме әбием. Мин сиңа тәмле сумсалар алып килдем.

 Әби. Ә бу, синең белән кем соң әле кызым? Күзлегемне кимәгән идем.

 К.К. Бу минем яңа дустым- Бүре. Ул яхшы бүре. Әбием син бер дә борчылма.

 Әби. Ярар, әйдәгез алайса балалар янына бәйрәмгә барыйк. Анда бик күңелле иде. Әнә, күрәсезме, күпме балалар бәйрәм итәләр. Алар да үзләренең әниләрен, әбиләрен, апаларын бәйрәм белән котлыйлар.

 А.б. Әйдәгез, әби , Кызыл Калфак, бүре безнең бәйрәмгә рәхим итегез. Бергәләп уйнарбыз, күңел ачарбыз. Уен: “Шар кабартабыз”.( Әтиләр шар кабартып әниләргә бүләк итәләр).

 Җыр ” Дәү әнигә күчтәнәч”( Ш.Галиев сүзләре, Т.Вафина көе).

 К.К. Әбием, безнең бүренең әбисен дә 8 Март бәйрәме белән котлыйсыбыз бар иде. Әбием җибәрәсеңме минем бүре белән.

 Әби. Ярый кызым алай яхшы бүре булгач, рөхсәт итәм инде. Ләкин бик озакламагыз.

 (Кызыл Калфак белән бүре китәләр)

 8 б. Иминлекне, тынычлыкны

 Саклар өчен кирәк без,

 Пока кечкенә булсак та,

 Әнигә зур терәк без.

 Җыр “Әни тыныч бул” (Х.Халиков сүзләре, Ә.Хәйретдинов көе).

 А.б. Хәзер әниләр белән уйнап алабыз.

 Уен: “ Үз балаңны таны”.

 9 б. Зәңгәр күктә ал кояш

 Сүнмәсен, балкып торсын.

 Әниләрнең нурлы йөзе

 Гел көлеп кенә торсын.

 А.б. Нигә бүген бөтен җирдә

 Чәчәкләр балкый бездә?

 Нигә кояш көлеп карый?

 Балалар. Беләбез һәммәбез дә.

 Җыр “Бүләгем” (Ф.Яхин сүзләре, Ф.Шәймәрданова көе).

 Алып баручы әбиләрне, әниләрне залның түренә чакыра.

 10 б. Сезгә бүләк ясадык,

 Иренмәдек, тырыштык.

 Үзең хезмәт куйган әйбер-

 Зур бүләк бип уйлаштык.

 Балалар кунакларга бүләкләр тапшыралар.

 А.б. Нинди олы бәхет! Җыелышып

 Уйнау, көлү, бию гел бергә.

 Насыйп булсын иде, сөенешеп,

 Шатланышып яшәү гомергә.

 Бәйрәм күмәк бию белән тәмамлана.

 Литература.

1. Вафина Т.В. Песни, танцы, игры.- Казань, 1993.
2. Гараева Г.Г. Дети поют.- Набережные Челны, 1995.
3. Закирова К.В. Встаньте, дети, встаньте в круг!..- Казань, 2003.